1. ΑΠΟΦΑΣΙΣ ΥΠΟΥΡΓΟΥ ΕΡΓ ΑΣΙΑΣ Αριθ. Φ.51476 της 5/25 Αυγ. 1954 Περί τρόπου υπολογισμού δαπανών του Ι.Κ.Α. προς περίθαλψιν εργατικού ατυχήματος οφειλομένου εις δόλον του εργοδότου. Εν όψει των άρθρων 16 και 34 §2 του α.ν. 1846/1951 «περί Κοινωνικών Ασφαλίσεων» κ.λ.π. Εγκρίνομεν τον Κανονισμόν περί τρόπου υπολογισμού δαπανών του Ι.Κ.Α. προς περίθαλψιν εργατικού ατυχήματος οφειλομένου εις δόλον του εργοδότου εξ άρθρ. 4 έχοντα ως ακολούθως: Διαδικασία υπολογισμού δαπανών. Άρθρον 1.-Ο καθορισμός του ποσού της υπό του εργοδότου αποδοτέας εις το Ι.Κ.Α. δαπάνης αυτού, της προκληθείσης εκ τη χορηγήσεως παροχών λόγω ατυχήματος εν τη εκτελέσει της εργασίας ή εξ αφορμής αυτής οφειλομένου εις δόλον του εργοδότου ή του υπ' αυτού προστηθέντος προσώπου προσδιορίζεται δι’ αποφάσεως του Διευθυντού του Υποκαταστήματος του τόπου του ατυχήματος ή του χορηγηθέντος τας παροχάς. Υπολογισμός των πραγματοποιηθεισών δαπανών. Άρθρον 2.-1.Δια πραγματοποιηθείσας παροχάς των κλάδων ασθενείας και μητρότητος εις χρήμα και συντάξεων ως και δια παροχάς εις χρήμα του κλάδου ασθενείας και μητρότητος εις είδος, καταλογίζεται εις βάρος του υποχρέου εργοδότου το ποσόν της δαπάνης εις ην υπεβλήθη το Ίδρυμα καθ’ εκάστην περίπτωσιν. -2.Πραγματοποιηθείσα δαπάναι δια παροχάς ασθενείας και μητρότητος εις είδος του ομωνύμου κλάδου υπολογίζονται ως προς μεν την έκτασιν και τη διάρκειαν αυτών βάσει των πραγματικών στοιχείων εκάστης περιπτώσεως ατυχήματος, ως προς δε το ποσόν επί τη βάσει της αξίας εκάστης παροχής, καθοριζομένης δια γενικής αποφάσεως του Διοικητικού Συμβουλίου εκδιδομένης εντός του μηνός Δεκεμβρίου εκάστου έτους και εφαρμοζομένης κατά πάσαν περίπτωσιν υπολογισμού δαπανών  κατά τας διατάξεις του παρόντος εντός του επομένου ημερολογιακού έτους.-3.Εν περιπτώσει μη υπάρξεως στοιχείων δια τον κατά τας προηγουμένας παραγράφους του παρόντος άρθρου υπολογισμόν της εκτάσεως και της διάρκειας των εις χρήμα και εις είδος παροχών, τα στοιχεία ταύτα προσδιορίζονται κατά προσέγγισιν μετά γνώμην της αρμοδίας Πρωτοβαθμίου Υγειονομικής Επιτροπής αναλόγως της σοβαρότητος της προξενηθείσης εκ του ατυχήματος σωματικής βλάβης. Υπολογισμός δαπανών δια μελλούσας παροχάς. Άρθρον 3.-1.Αι δαπάναι δια τας μελλούσας παροχάς καθορίζονται μετά γνώμην εις τας οικείας Πρωτοβαθμίου Υγειονομικής Επιτροπής κατά πρόβλεψιν αναλόγως της σοβαρότητος της εκ του ατυχήματος σωματικής βλάβης και υπολογίζονται δι’ αναγωγής αυτών εις την αξίαν, ην έχουν κατά την ημέραν της κεφαλαιοποιήσεώς των.-2.Εάν η διάρκεια των χορηγηθεισών παροχών παραστή ανάγκη να παραταθεί επί χρόνον τουλάχιστον διπλάσιον του κατά την προηγουμένην παράγραφον προβλεφθέντος ή εάν χορηγηθούν παροχαί μη προβλεφθείσαι ίσης τουλάχιστον αξίας προς τας προβλεφθείσας ο Διευθυντής του Υποκαταστήματος δια νέας αποφάσεώς του καθορίζει τας πραγματοποιηθείσας και προβλεπομένας προσθέτους δαπάνας. Επαύξησις δαπανών λόγω εξόδων διοικήσεως Άρθρον 4.-Κατά πάσαν περίπτωσιν υπολογισμού των περί ων ο παρών Κανονισμός δαπανών τα κατά τας διατάξεις των άρθρ. 2 και 3 καθοριζόμενα ποσά αυτών προσαυξάνονται κατά 5% λόγω της εξ αιτίας των πραγματοποιηθεισών παροχών, επιβαρύνσεως των εξόδων διοικήσεως. (Μετά την σελ. 266,36(α) Σελ. 266,51 ΠΣΤ-75 Ατύχημα απο δόλο του εργοδότη 15Β.Ε.κ.1 15Β.Ε.κ.1 Ατύχημα απο δόλο του εργοδότη 